પશ્ચિમ બંગમાં પંચાયતોની ચૂંટણીના આંકડાં પણ યાદ રાખવા પડશે. કેમ કે પંચાયતોમાં જે પક્ષનો પગ હોય તે લોકસભાની ચૂંટણીમાં પણ ઉપયોગી થાય જ છે. લોકસભાનો માહોલ જુદો હોય છે અને મુદ્દા મહત્ત્વના બનતા હોય છે. સાથોસાથ શહેરી મતોનો પ્રભાવ પણ રહેવાનો છતાં બહુ મોટી સંખ્યામાં પંચાયતોમાં સત્તા હોય તેનો ફાયદો થાય. ગ્રામ પંચાયતોની કુલ 31,814 બેઠકો પર મતદાન થયું હતું. તેમાંથી 20,277 બેઠકો તૃણમૂલ કોંગ્રેસ (ટીસી) જીતી ગઈ છે. તાલુકા પંચાયતોની ચૂંટણીમાં પણ 6125 બેઠકોમાંથી 2605 બેઠકો જીતી લીધી હતી. આ આંકડા ફાઇનલ નથી, કેમ કે કેટલીક બેઠકોમાં હજી ગણતરી ચાલી રહી હતી તે પહેલાં ટીસીના ટેકેદારોએ વહેતા કર્યા હતા. આ આંકડાં ટીસીની તરફેણમાં વધવાના છે.